Diari Oficial de la Generalitat Valenciana


Sumari del DOGV 2503, del 09-05-1995 (1995/834610)

ORDRE de 25 d'abril de 1995, de la Conselleria d'Administració Pública per la qual s'aproven els mèrits preferents de la relació de llocs de treball de la Conselleria d'Agricultura, Pesca i Alimentació.
----------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/04/25/(1)/dof/vci/html**

### Dades del document

Número de DOGV
:   2503

Data del DOGV
:   09-05-1995

Secció del DOGV
:   DISPOSICIONS GENERALS

Número del document
:   1995/834610


Data del document
:   25-04-1995

Organisme emissor
:   Conselleria d'Administració Pública

Tipus de document
:   Ordre

Correcció d'errades

ORDRE de 25 d'abril de 1995, de la Conselleria d'Administració Pública per la qual s'aproven els mèrits preferents de la relació de llocs de treball de la Conselleria d'Agricultura, Pesca i Alimentació.   
La Llei 5/1994, de 24 d'octubre, de Modificació Parcial i Urgent del Text Refós de la Llei de la Funció Pública Valenciana, estableix l' obligació d'incloure els mèrits preferents dels llocs de treball en les corresponents relacions de llocs de treball.  
Publicades totes les relacions de llocs de treball de l'Administració del Consell i dels organismes que en depenen i atès que determinades relacions van ser publicades abans de l'entrada en vigor de la Llei 5/1994 i, per consegüent, no s'hi van incloure els mèrits preferents, d'entre les quals està la de la Conselleria d'Agricultura, Pesca i Alimentació, aprovada per Acord de 4 d'octubre de 1994, del Govern Valencià (DOGV. núm. 2.365, de 13 d'octubre de 1994), és preceptiu, per tant, publicar-la d'acord amb la normativa vigent. En l'annex d'aquesta ordre figuren els mèrits preferents d'aquells llocs de treball que consten en la resolució de classificació.   
El criteri adoptat amb caràcter general pel que fa a la inclusió de mèrits preferents en determinats llocs de treball ha sigut negociat prèviament amb els sindicats representatius en l'àmbit de la Generalitat Valenciana i, més en concret, amb els corresponents a la Conselleria d'Agricultura, Pesca i Alimentació als quals els va ser comunicat amb suficient antelació a l'aprovació d'aquesta ordre. Per tot això, hom considera que s'ha acomplert el que disposa la Llei 7/1990, de 19 de juliol, sobre negociació col·lectiva i participació en la determinació de les condicions de treball dels empleats públics, i la Llei 8/1980, de 10 de març, de l'Estatut dels Treballadors, modificada por la Llei 11/1994, de 19 de maig. D'altra banda, no és preceptiu l'informe d'existència de dotació pressupostària perquè els mèrits preferents no afecten els factors retributius.  
L'article 26 de la Llei 5/1994, de Modificació Parcial i Urgent del Text Refós de la Llei de la Funció Pública Valenciana, estableix com a competència del conseller d'Administració Pública aprovar les plantilles de l'Administració del Consell, dels organismes autònoms i dels altres organismes i institucions que en depenen.  
Per tot això, d'acord amb el Decret 179/93, de 28 de setembre, del Govern Valencià, pel qual s'aprova el Reglament Orgànic i Funcional de la Conselleria d'Agricultura, Pesca i Alimentació, a proposta de la Direcció General de la Funció Pública, el Conseller d'Administració Pública ordena:  
Primer  
Aprovar els mèrits preferents corresponents a la relació de llocs de treball de la conselleria d'Agricultura, Pesca i Alimentació que figura en l'annex d'aquesta ordre.  
Segon  
Publicar l'esmentada relació en el Diari Oficial de la Generalitat Valenciana.  
Recursos. Las persones interessades podran interposar contra aquesta ordre, que posa fi a la via administrativa, feta la comunicació preceptiva prèvia a la conselleria d'Administració Pública, un recurs contenciós administratiu davant la corresponent Sala del Tribunal Superior de Justícia de la Comunitat Valenciana, en el termini de dos mesos a partir del dia de la publicació íntegra en el Diari Oficial de la Generalitat Valenciana, d'acord amb el que estableix l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 57.2.f) i 58.1 de la Llei de la Jurisdicció Contenciosa Administrativa (disposició addicional onze de la Llei 30/1992). I tot això, sense prejudici que s'utilitze qualsevol altra via que es considere oportuna.  
València, 25 d'abril de 1995  
El conseller d'Agricultura, Pesca i Alimentació,  
JOSEP MARIA COLL I COMIN


Còpia Permalink ELI